Suomen kansanedustaja
Kansanedustaja (lyhenne kansaned.) on parlamentaarikko eli kansalaisten valitsema edustaja eduskunnassa, Suomen parlamentissa. Kansanedustajat ovat edustuksellisen demokratian vallankäyttäjiä. Suomen eduskunnassa on 200 kansanedustajaa, joiden kausi kestää normaalisti neljä vuotta.
Vasemmistoliiton eduskuntaryhmä
Vasemmistoliiton eduskuntaryhmä (vas.) on vasemmistoliiton kansanedustajien yhteistyöelin Suomen eduskunnassa. Ryhmään kuuluu 12 kansanedustajaa. Eduskuntaryhmän puheenjohtajana toimii Aino-Kaisa Pekonen sekä varapuheenjohtajina Matti Semi ja Markus Mustajärvi. Ryhmässä on ollut enimmillään 22 kansanedustajaa vuonna 1995.